Държавен вестник, бр. 97, 2024 г., стр. 17

БРОЙ  97	
Д Ъ Р Ж А В Е Н  В Е С Т Н И К 	
СТР.  17   
удостоверителни услуги по смисъла на чл. 3, 
параграф 20 от Регламент (ЕС) № 910/2014 на 
Европейския парламент и на Съвета от 23 юли 
2014 г. относно електронната идентификация 
и удостоверителните услуги при електронни 
трансакции на вътрешния пазар и за отмяна 
на Директива 1999/93/ЕО.
(3) Допълнителната информация включва 
данни за:
1. здравословното състояние на детето;
2. развитието на детето;
3. снимка на детето;
4. друга важна информация по преценка 
на Съвета по осиновяване.
Чл. 14. (1) Заявлението по чл. 13, ал. 1 се 
разглежда от съответния Съвет по осиновяване 
на следващото заседание на съвета. Съветът 
взема решение за предоставянето на допъл­
нителна информация за детето или за отказ 
след провеждане на информационна среща 
с осиновяващия. На осиновяващия може да 
се осигури и среща с детето в присъствието 
на водещия случая социален работник от 
дирекция „Социално подпомагане“, а при не­
обходимост – и на друг подходящ специалист.
(2) Съветът по осиновяване незабавно 
уведомява Съвета по международно осино­
вяване при Министерството на правосъдието 
за постъпилата молба по чл. 13, ал. 1 и ре­
шението по ал. 1.
(3) В едномесечен срок от предоставянето 
на допълнителна информация по ал. 1 оси­
новяващият подава молба за осиновяване на 
детето или отказ.
(4) До изтичане на срока по ал. 3 не се 
разглеждат молби от други осиновяващи за 
същото дете, а Съветът по международно 
осиновяване при Министерството на право­
съдието не разглежда досието на детето.
(5) Постъпилата молба за осиновяване на 
дете по ал. 3 се разглежда незабавно от Съ­
вета по осиновяване, като за решението си 
съветът уведомява Съвета по международно 
осиновяване.
(6) Недопустимо е подаването на заявление 
по чл. 13, ал. 1 за повече от едно дете едно­
временно освен за братя и сестри.
Г л а в а  ч е т в ъ р т а
РЕД ЗА КАНДИДАТСТВАНЕ ЧРЕЗ ЕЛЕК­
ТРОННАТА ПЛАТФОРМА ЗА КАНДИДАТ­
СТВАНЕ ЗА ОСИНОВЯВАНЕ НА ДЕЦА 
ПРИ УСЛОВИЯТА НА ПЪЛНО ОСИНО­
ВЯВАНЕ И ВПИСВАНЕ В ИНФОРМА­
ЦИОННАТА СИСТЕМА ПО ЧЛ. 83, АЛ. 1 
ОТ СЕМЕЙНИЯ КОДЕКС
Чл. 15. (1) За получаване на разрешение 
за вписване в информационната система по 
чл. 83, ал. 1 от Семейния кодекс лице с обичай­
но местопребиваване в Република България, 
което желае да осинови дете при условията 
на пълно осиновяване, подава заявление по 
образец съгласно приложение № 8 чрез Елек­
тронната платформа за кандидатстване за 
осиновяване на деца при условията на пълно 
осиновяване.
(2) Заявлението по ал. 1 се подписва с ква­
лифициран електронен подпис (КЕП), издаден 
от доставчик на квалифицирани електронни 
удостоверителни услуги по смисъла на чл. 3, 
параграф 20 от Регламент (ЕС) № 910/2014 на 
Европейския парламент и на Съвета от 23 юли 
2014 г. относно електронната идентификация 
и удостоверителните услуги при електронни 
трансакции на вътрешния пазар и за отмяна 
на Директива 1999/93/ЕО. 
(3) В случай че желаещите да осиновят са 
съпрузи, в заявлението по ал. 1 се попълват 
данни за всеки от съпрузите.
(4) В заявлението по ал. 1 задължително се 
посочват предпочитанията на лицето относно 
характеристиките на детето, което би искал 
да осинови.
Чл. 16. (1) Към заявлението по чл. 15 се 
прилагат:
1. документ, удостоверяващ, че лицето не 
е лишавано от родителски права, който се 
издава от общината по постоянния му адрес 
след проверка в другите общини, в които то 
е имало постоянен адрес; 
2. удостоверение за психично здраве и ме­
дицинско удостоверение за физическо здраве, 
липса на тежки хронични заболявания и дру­
ги, застрашаващи живота на осиновяващия, 
инфекции, предавани по полов път, с при­
ложени резултати от проведени изследвания 
за туберкулоза, сифилис, хепатит В, ХИВ/
СПИН, издадени не по-рано от един месец 
от подаването на заявлението;
3. свидетелство за съдимост, когато лицето 
е с чуждо гражданство;
4. документ, удостоверяващ, че срещу 
лицето не е образувано наказателно произ­
водство за умишлено престъпление от общ 
характер;
5. документи за доходи и имотно състояние 
(служебна бележка от работодател, копие на 
данъчна декларация, копие от документи за 
собственост на недвижими имоти и др.);
6. най-малко две препоръки за лицето, 
което желае да осинови, както и за лицата, 
които живеят с него;
7. снимка.
(2) Когато желаещите да осиновят са съп­
рузи, документите по ал. 1 се представят за 
всеки от съпрузите, като дирекция „Социално 
подпомагане“ извършва служебна проверка на 
семейното положение на съпрузите.